Γιώργος Θεοφάνους

Ο Γιώργος Θεοφάνους (Λάρνακα, 9 Ιανουαρίου 1968 - ) είναι Ελληνοκύπριος συνθέτης, στιχουργός, μουσικός και συγγραφέας. Από το 1989, βρίσκεται ενεργά στη δισκογραφία και έχει συνεργαστεί με τους ακόλουθους καλλιτέχνες: Γιάννης ΓρόσηςΓιάννης Πλούταρχος Μαρινέλλα, Νάνα Μούσχουρη, Γιώργος Νταλάρας, Χαρούλα Αλεξίου, Καίτη Γαρμπή, Δέσποινα Βανδή, Μελίνα Ασλανίδου, Αντώνης Ρέμος, Πασχάλης Τερζής, Γλυκερία, Αντώνης Βαρδής, Νατάσα Θεοδωρίδου, Νίκος Βέρτης, Σάκης Ρουβάς, Έλενα Παπαρίζου, Χρήστος Δάντης, Ελένη Δήμου, Κώστας Μακεδόνας, Δήμος Αναστασιάδης, Αngie, Νίκος Νομικός, Ευρυδίκη, Μαντώ, Γιάννης Σαββιδάκης, Πέτρος Γαϊτάνος, Πασχάλης, Κωνσταντίνος Αργυρός, Λούκας Γιώρκας, Νικόλας Μεταξάς, ΒΟ, Στέλιος Ρόκκος, Διονύσης Σχοινάς, Θάνος Καλλίρης, Πέτρος Ίμβριος, Αμαρυλλίς, Στέλιος Διονυσίου, Ναυσικά, Ανδρέας Έκτορας, Ανδρέας Λέοντας, Ίαν Στρατής, Νίκος Μακρόπουλος, ΝΙΒΟ, Γιώργος Παπαδόπουλος, Μαρίνα Βερζανλή, Άλεξ Παναγή, Γιώργος Τσουρής, Μάριαν Γεωργίου, Αλέξανδρος Νότας, Σταύρος Κωνσταντίνου, Βαγγέλης Δρούζας, Γιάννης Τάσσιος, Μάνος Ρούσσος, Βαλάντης, Άντζελα Δημητρίου, Αντύπας, Βασίλης Καρράς, Πέγκυ Ζήνα, Άλκηστις Πρωτοψάλτη, Στέλλα Καλλή, Πάολα, καθώς και με τα συγκροτήματα Οne, Κόκκινα Χαλιά και TAG. Είναι πατέρας τεσσάρων παιδιών.

 Γεννήθηκε στη Λάρνακα στις 9 Ιανουαρίου 1968 και άρχισε να συνθέτει από την ηλικία των πέντε ετών. Έχει σπουδάσει κιθάρα, πιάνο και αρμονία στο Εθνικό Ωδείο της Κύπρου και στο Μουσικό Κολέγιο Μπέρκλι της Βοστώνης των ΗΠΑ. Στο ενεργητικό του έχει πολλά χρυσά και πλατινένια μουσικά άλμπουμ, όπως τα εξής: Αισθήσεις με τη Μαντώ, Καρδιά μου, μην ανησυχείς και Μια αναπνοή με τον Αντώνη Ρέμο, Στα υπόγεια είναι η θέα και Ο δικός μου ο δρόμος με τον Πασχάλη Τερζή, Τόση αγάπη πώς να χαθεί με τη Νατάσα Θεοδωρίδου, Νόημα με την Πέγκυ Ζήνα, Κάνε στην άκρη με την Άντζελα Δημητρίου, Έχω τόσα να σου πω με τους One, Τίποτα δεν γίνεται τυχαία με τη Μαρινέλλα κ.ά. Μερικά από τα δημοφιλέστερα τραγούδια του είναι τα εξής: «Έλα να με τελειώσεις», «Κι έκρυψα το πρόσωπό μου», «Μια αναπνοή», «Παλιόκαιρος», «Ο δικός μου ο δρόμος», «Έχω μια αγάπη», «Το κύμα», «Δεν έχει σίδερα η καρδιά σου», «Φεγγάρι», «Έλα που φοβάμαι», «Κόκκινη γραμμή», «Τίποτα δεν γίνεται τυχαία», «Σήμερον που σ' αντίκρισα», «Οι ήρωες», «Δίπλα σε σένα», «Ένα τραγούδι ακόμα», «Δώρο Θεού», «Το μόνο που θυμάμαι», «Πυξίδα», «Μίσησε με» κ.ά. Εκπροσώπησε την Κύπρο στον Διαγωνισμό Τραγουδιού Eurovision με τα τραγούδια «Ταιριάζουμε» (Ευρυδίκη, 1992), «Είμαι άνθρωπος κι εγώ» (Ευρυδίκη, 1994) και «Gimme» (One, 2002). Το φθινόπωρο του 2008 παρουσίασε στην Τάφρο Ντ' Αβίλα της Λευκωσίας τη μουσική παράσταση "Τραγουδώ το νησί μου", με μελοποιημένα ποιήματα για την Κύπρο από την αρχαιότητα έως σήμερα («Διγενή και Χάρονος πάλη», «Αροδαφνούσα», «Το γράμμα και η οδός», «Άδεια θρανία», «Σήμερον που σ' αντίκρισα», «Χαίρε Κύπρος», «Ο ήλιος της αυλής μας» κ.ά.). Συμμετείχαν η Μαρινέλλα, ο Αντώνης Ρέμος, ο Πέτρος Γαϊτάνος, καθώς επίσης ο Άλεξ Παναγή, ο Γιωργής Τσουρής και η Μάριαμ Βενιζέλου. Η παράσταση παρουσιάστηκε και στο Ωδείο Ηρώδου του Αττικού της Αθήνας, στις 7 και 8 Οκτωβρίου του ίδιου χρόνου, όπου ηχογραφήθηκε και κυκλοφόρησε σε διπλό άλμπουμ στην Κύπρο, τον Μάρτιο του 2014.Τις περιόδους 2008-2009, 2009-2010 και 2010-2011 υπήρξε μέλος κριτικής επιτροπής στο τάλεντ σόου X-factor που προβλήθηκε από τον ΑΝΤ1. Τον Νοέμβριο του 2008 κυκλοφόρησε το πρώτο του μυθιστόρημα, με τίτλο Αιώνιος δείπνος από τους Σύγχρονους Ορίζοντες. Επίσης, κυκλοφόρησε και μια σειρά από επτά βιβλία νεανικής λογοτεχνίας, με τον γενικό τίτλο Παραμυθολογία, από τις εκδόσεις Μένανδρος. Από το 2009 είναι πρέσβης καλής θελήσεως στον μη κερδοσκοπικό οργανισμό «Hope for Children», με ενεργό ρόλο. Το 2010 ίδρυσε το Μουσικό Εργαστήρι «Γιώργος Θεοφάνους» σε Ελλάδα και Κύπρο, έναν καλλιτεχνικό μουσικό πολυχώρο για παιδιά. Το 2014 συμμετείχε ως κριτής στην εκπομπή Just the two of us και ως δάσκαλος και κριτής στην εκπομπή The Music School στο MEGA. Στις 29 Μαρτίου του 2015, κυκλοφόρησε στην Κύπρο το άλμπουμ Χοές με αφορμή τη συμπλήρωση 60 χρόνων (1955-2015) από την έναρξη του Απελευθερωτικού Αγώνα της ΕΟΚΑ (1955-1959). Το άλμπουμ περιλάμβανε μελοποιημένα ποιήματα για τους ήρωες της ΕΟΚΑ από την ποιήτρια και πρώην Υπουργό Παιδείας και Πολιτισμού της Κύπρου Κλαίρη Αγγελίδου. Συμμετείχαν η Μαρινέλλα, ο Κώστας Μακεδόνας, ο Δήμος Αναστασιάδης, καθώς επίσης ο Γιωργής Τσουρής στις αφηγήσεις, ο μονωδός Ευάγγελος Δρούζας και η Μαρίνα Βερζανλή. Η παρουσίαση του άλμπουμ πραγματοποιήθηκε στα Φυλακισμένα Μνήματα της Λευκωσίας υπό την παρουσία του Προέδρου της Κυπριακής Δημοκρατίας κ. Νίκου Αναστασιάδη, στις 27 Μαρτίου 2015.Το 2016 ανέλαβε ξανά, μετά από έξι χρόνια, κριτής στο The X-factor από τη συχνότητα του ΣΚΑΪ. Το 2016 δημιούργησε και παρουσίασε το νέο παιδικό τάλεντ σόου Junior Music Stars από τη συχνότητα του ΣΚΑΪ. Έγραψε μουσική στις εξής θεατρικές παραστάσεις: «Η Αλίκη στην Παραμυθοχώρα» (Θ.Ο.Κ 1987), «Όνειρο καλοκαιρινής νύχτας» (Θ.Ο.Κ 1995), «Η δωδέκατη νύχτα» (Θ.Ο.Κ 1995), «Επιτρέποντες» (ΔΗΠΕΘΕ Καλαμάτας 1996), «Μια μέλισσα τον Αύγουστο» (Θέατρο Αθηνών 2004), «Άρα - μάρα - κουκουνάρα» (Θέατρο Λατσίων 2013), «Ηρακλής» (Πάνθεον 2015), «TERATA - The musical» (Σύγχρονο Θέατρο 2017), «Μένουμε… Ταπί» (Θέατρο από κοινού 2020). Επίσης, έχει γράψει μουσική για τον κινηματογράφο στην ταινία «Without borders», μια ελληνοαμερικανική παραγωγή σε σκηνοθεσία του Νίκου Γκαϊτατζή (με πρωταγωνιστές τους Γιώργο Χωραφά και Γιώργο Βογιατζή) η οποία κέρδισε το βραβείο κοινού στο φεστιβάλ κινηματογράφου του Λος Άντζελες το 2010. Το 2017 εκλέχθηκε πρόεδρος του ΣΩΜΣΕ (Σωματείο Συνθετών/Στιχουργών Ελλάδος). Στις 7 & 8 Φεβρουαρίου του 2019 παρουσίασε την παράσταση «Παναγία - Η μητέρα του φωτός» στο Μέγαρο Μουσικής Αθηνών, σε σκηνοθεσία της Δέσποινας Γκάτζιου. Την εκδήλωση διοργάνωσε το Ινστιτούτο «Άγιος Μάξιμος ο Γραικός», το οποίο τελεί υπό την αιγίδα της Μονής Βατοπαιδίου και έχει ως σκοπό την έρευνα, διάσωση και προβολή των πνευματικών και πολιτιστικών μας παραδόσεων και η «Αποστολή» της Αρχιεπισκοπής Αθηνών. Επί σκηνής βρέθηκαν πάνω από 250 συντελεστές, μεταξύ των οποίων γνωστοί καλλιτέχνες, όπως ο Πέτρος Γαϊτάνος, η Πίτσα Παπαδοπουλου, ο Μανώλης Μητσιάς και η Δέσποινα Ολυμπίου. Στους συντελεστές αυτούς εντάσσονται και μαθητές του Μουσικού Σχολείου Ιλίου, η χορωδία του δήμου Διονύσου, η Ελληνική Βυζαντινή Χορωδία και η μικτή χορωδία Επτάχορδη Λύρα Αγίου Ευθυμίου Κερατσινίου. Από τα τέλη του 2021 μέχρι σήμερα παρουσιάζει τη μουσική εκπομπή Ένα τραγούδι ακόμα που προβάλεται στο Open TV. Αυτήν τη περίοδο, ο Γιώργος Θεοφάνους βρίσκεται σε δημιουργική φάση καθώς ετοιμάζει καινούργια τραγούδια για αρκετούς τραγουδιστές (Γιάννης Πλούταρχος, Δέσποινα Βανδή, Μελίνα Ασλανίδου, Γλυκερία, Κωνσταντίνος Αργυρός, Κώστας Καραφώτης και Γιάννης Γρόσης) που θα κυκλοφορήσουν από την δισκογραφική εταιρεία Panik Records. Το 1990 τιμήθηκε με το βραβείο καλύτερης ενορχήστρωσης στο Φεστιβάλ Τραγουδιού Θεσσαλονίκης για το τραγούδι «Ψηλά τα χέρια». Έκτοτε έχει παραλάβει εννέα μουσικά βραβεία Αρίων, τρία βραβεία Man of the Υear, βραβείο Καλλιτέχνης-Προσωπικότητα της Χρονιάς 2016 από την Ακαδημία Τεχνών Κέρκυρας για το τηλεοπτικό πρόγραμμα Junior Music Stars (δικής του ιδέας και υλοποίησης), καθώς και πολλές άλλες διακρίσεις στην Κύπρο και στην Ελλάδα για την συνολική προσφορά του μέσα από το συνθετικό του έργο. 1989 Μη μου λέτε "Μη" (Angie) 1991 Για πρώτη φορά (Ευρυδίκη) 1992 Αισθήσεις (Μαντώ) 1992 Έτοιμος για όλα (Γιάννης Σαββιδάκης) 1992 Γυάλινος δρομέας (Πέτρος Γαϊτάνος) 1992 Πόσο λίγο με ξέρεις (Ευρυδίκη) 1993 Κρατάω την καρδιά σου (Πασχάλης) 1993 Μίσησε με (Ευρυδίκη) 1995 Φθινόπωρο γυναίκας (Ευρυδίκη) 1996 Η επόμενη ημέρα (Ευρυδίκη) 1997 Πες το μου αυτό (Ευρυδίκη) 1997 Παλιόκαιρος (Πασχάλης Τερζής) 1998 Κάτι από μένα (Σάκης Ρουβάς) 1998 Δέσε μου τα μάτια (Ευρυδίκη) 1998 Ο δικός μου ο δρόμος (Πασχάλης Τερζής) 1998 Με ήσυχη συνείδηση (Θάνος Καλλίρης) 1999 One (ONE) 1999 Δώρο θεού (Καίτη Γαρμπή) 1999 Κάνε στην άκρη (Άντζελα Δημητρίου) 2000 Όλα δικά σου (Ευρυδίκη) 2000 Μoro mou (ONE) 2000 Άγγελοι είμαστε όλοι (Στέλιος Ρόκκος) 2001 Έχω τόσα να σου πω (ONE) 2002 Τόση αγάπη πώς να χαθεί (Νατάσα Θεοδωρίδου) 2002 Καρδιά μου μην ανησυχείς (Αντώνης Ρέμος) 2003 Όνειρα (ONE) 2003 Ως την άκρη του ουρανού σου (Χάρις Αλεξίου) 2003 Μια αναπνοή (Αντώνης Ρέμος) 2004 Στα υπόγεια είναι η θέα (Πασχάλης Τερζής) 2005 Σαν άνεμος (Αντώνης Ρέμος) 2005 Τίποτα δεν γίνεται τυχαία (Μαρινέλλα) 2008 Μια νύχτα ζόρικη (Πασχάλης Τερζής) 2009 Μια κόκκινη γραμμή (Νατάσα Θεοδωρίδου) 2009 Φύγαμε (Κόκκινα Χαλιά) 2009 Μαζί (Λουκάς Γιώργας) 2012 Απέναντι (Νατάσα Θεοδωρίδου) 2012 Παιδί γενναίο (Κωνσταντίνος Αργυρός) 2014 Τραγουδώ το νησί μου - Ζωντανή ηχογράφηση στο Ωδείο Ηρώδου του Αττικού το 2008 (Μαρινέλλα, Αντώνης Ρέμος, Πέτρος Γαϊτάνος, Άλεξ Παναγή, Γιώργος Τσουρής, Μάριαμ Βενιζέλου) 2015 Χοές (Μαρινέλλα, Κώστας Μακεδόνας, Δήμος Αναστασιάδης, Μαρίνα Βερζανλή, Βαγγέλης Δρούζας) 2016 Όλα μου τα "Σ' αγαπώ" (Στέλλα Καλλή) 2017 Δεν σε φοβάμαι ουρανέ (Πάολα) 2019 Παναγία - Η μητέρα του φωτός (Ορατόριο) 2020 Γειά σου (Μελίνα Ασλανίδου) 2020 Ξέρει κανείς (Γιάννης Γρόσης) 2020 Δε βάζεις μυαλό (Μελίνα Ασλανίδου) 2020 Περνάς καλά (Γιάννης Πλούταρχος) 2020 Ένα τσιγάρο διαδρομή (Δέσποινα Βανδή) 2021 Μόνος μου (Γιάννης Πλούταρχος) 2021 Φτάνει και Περισσεύει (Γλυκερία και Μελίνα Ασλανίδου) 2021 Πέτρα (Δέσποινα Βανδή) 2021 Στην άκρη του κόσμου (Γιάννης Γρόσης) 2021 "Θα σε νικήσω" - Άλμπουμ (Γιάννης Πλούταρχος) 2021 Ζω Τη Ζωή (Μελίνα Ασλανίδου) 2021 "Που Λες" (Δέσποινα Βανδή) 2022 "Τίποτα Εσύ" (Κωνσταντίνος Αργυρός) 2022 "Δεν Είναι Αγάπη Αυτό" (Μελίνα Ασλανίδου) 2022 "Τα Καλοκαίρια Μου Μισά" (Δέσποινα Βανδή)